
I. OBRAZLOŽENJE OPĆEG DIJELA POLUGODIŠNEG IZVJEŠTAJA O IZVRŠENJU FINANCIJSKOG PLANA DRŽAVNE VATROGASNE ŠKOLE ZA 1.-6. MJESEC 2026. GODINE

   Državna vatrogasna škola je proračunski korisnik u nadležnosti Hrvatske vatrogasne zajednice te središnja javna ustanova za obrazovanje, osposobljavanje i stručno usavršavanje vatrogasnog kadra u Republici Hrvatskoj. Kroz provedbu programa obrazovanja i osposobljavanja osigurava razvoj stručnih kompetencija profesionalnih i dobrovoljnih vatrogasaca, čime doprinosi jačanju operativne spremnosti vatrogasnog sustava i povećanju sigurnosti građana, imovine i okoliša.
    U okviru svoje djelatnosti Škola provodi programe formalnog obrazovanja, osposobljavanja i stručnog usavršavanja za potrebe vatrogasnih organizacija i drugih sudionika sustava civilne zaštite. Programi obuhvaćaju temeljno osposobljavanje novih vatrogasaca, specijalističke programe, programe cjeloživotnog učenja te druge oblike stručnog usavršavanja, usmjerene na stjecanje i unaprjeđenje znanja i vještina potrebnih za učinkovito djelovanje u slučaju požara, tehničkih intervencija, prometnih nesreća te prirodnih i drugih velikih nesreća.

      Sredstva za obavljanje djelatnosti Državne vatrogasne škole osiguravaju se u državnom proračunu, dok se dio sredstava ostvaruje iz vlastitih prihoda, prihoda od školarina, donacija te drugih izvora u skladu s važećim propisima. Osigurana sredstva koriste se za provedbu obrazovnih programa, razvoj nastavnih kapaciteta, nabavu i održavanje nastavne i vatrogasne opreme, stručno usavršavanje nastavnog osoblja te redovno poslovanje Škole, s ciljem osiguravanja kvalitetnog i održivog sustava obrazovanja vatrogasnog kadra.
1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA
Prihodi i primici
Ukupni prihodi proračuna (skupina 6 i 7) ostvareni su u izvještajnom razdoblju u iznosu od 637.741,29 eura što je za 12

 % više u odnosu na ostvarenje prihoda za prošlogodišnje izvještajno razdoblje  i čini 34,43  % ostvarenja od godišnjeg plana za 2026. godinu.
Rekapitulacija prihoda po skupinama računa:
	Skupina konta
	Naziv konta prihoda
	Izvršenje za izvještajno razdoblje prethodne godine
	Izvorni plan
	Izvršenje za izvještajno razdoblje
	Indeks

5/3
	Indeks

5/4

	1.
	2.
	3.
	4.
	5.
	6.
	7.

	65
	Prihodi od adm. pristojbi i po posebnim propisima
	83.273,20


	450.550,00
	21.023,54
	25,25
	4,67

	66
	Prihodi od prodaje proizvoda i robe te pruženih usluga  te prihodi od donacija
	41.694,31
	59.060,00
	42.356,88
	101,59
	71,72

	67
	Prihodi iz nadležnog proračuna 
	445.632,53
	1.220.000,00
	574.3603,87
	128,89
	47,08

	 
	UKUPNO PRIHODI
	570.600,04
	1.729.610,00
	637.741,29
	111,77
	36,87

	
	
	
	
	
	
	


Prihodi iz proračuna planirani su u iznosu od 1.729.610,00 eura, a u prvih 6 mjeseci ostvareni su u iznosu od 637.741,29 eura (36,87  %). 

Prihodi po posebnim propisima ostvareni su u iznosu od 21.023,54 eura (4,67 % planiranih sredstava), a odnose se na prihode od školarine.  Ostatak prihoda očekuje se u drugoj polovici godine kada kreće nova školska godina, jer se školarina plaća u jednom obroku.
Prihodi od prodaje proizvoda i robe te pruženih usluga ostvareni su u iznosu od  42.356,88.eura (71,72 % planiranih sredstava), a odnose se na najam prostora škole (smještaj polaznika) te ispitivanja vatrogasne opreme. 

Rashodi i izdaci
Ukupni rashodi  proračuna (skupina 3 i 4) ostvareni su u izvještajnom razdoblju u iznosu od 808.726,97 eura što je za 58,00 % više u odnosu na ostvarenje prihoda za prošlogodišnje izvještajno razdoblje  i čini 36,02  % ostvarenja od godišnjeg plana za 2026. godinu.
Rekapitulacija rashoda po skupinama računa:

	skupina konta
	Naziv konta prihoda
	Izvršenje za izvještajno razdoblje prethodne godine
	Izvorni plan
	Izvršenje za izvještajno razdoblje
	indeks 5/3
	Indeks  5/4

	1.
	2.
	3.
	4.
	5.
	6.
	7.

	31
	Rashodi za zaposlene
	342.311,64
	941.850,00
	423.270,14
	123,65
	44,94

	32
	Materijalni rashodi
	164.194,69
	717.678,00
	337.036,62
	205,27
	46,96

	34
	Financijski rashodi
	0,00
	150,00
	0,00
	
	0,00

	41
	Rashodi za nabavu neproizvedene imovine
	0,00
	5.000,00
	0,00
	0,00
	0,00

	42
	Rashodi za nabavu proizvedene dugotrajne imovine
	3.831,52
	540.300,00
	19.220,83
	501,65
	3,56

	45
	Rashodi za dodatna ulaganja na nefinancijskoj imovini
	1.500,00
	40.000,00
	29.199,38
	1.946,63
	73,00

	 
	UKUPNO RASHODI
	511.837,85
	2.244.978,00
	808.726,97
	158,00
	36,02


  U razdoblju od 1. siječnja do 30. lipnja 2026. godine u Državnoj vatrogasnoj školi izvršeni su rashodi u visini od 36,02 % plana za 2026. godinu.
  Ostvarenje rashoda u prvom polugodištu niže je od polovice godišnjeg plana, što je u skladu s planiranom dinamikom provedbe aktivnosti i realizacije kapitalnih ulaganja. Naime, značajan dio planiranih rashoda odnosi se na investicijsko održavanje, nabavu opreme i provedbu kapitalnih projekata, čija je realizacija predviđena u drugom polugodištu, kada se zbog završetka nastavnog procesa mogu provoditi radovi u objektima i realizirati aktivnosti koje nije moguće izvršavati tijekom održavanja nastave. 

   U drugom polugodištu planirana je provedba aktivnosti koje obuhvaćaju održavanje učionica, ličenje prostorija, izradu epoksidnih podova, nabavu službenog vozila te vatrogasne opreme, kao i ostale planirane rashode vezane uz redovno poslovanje i razvoj ustanove.
  Sukladno planiranoj dinamici izvršenja proračuna, očekuje se da će se sve planirane aktivnosti realizirati do kraja proračunske godine te da će ukupni rashodi biti izvršeni u skladu s Financijskim planom za 2026. godinu.

a) Rashodi poslovanja (Razred 3) veći su za 50 % u odnosu na isto izvještajno razdoblje prošle godine. Unutar ovog razreda najveća odstupanja su na:

· Rashodi za zaposlene (skupina 31)  rashodi za zaposlene u promatranom razdoblju veći su u odnosu na isto razdoblje prethodne godine. Povećanje rashoda za prekovremeni rad posljedica je provedbe mentorski vođenih aktivnosti koje je Državna vatrogasna škola obvezna provoditi u okviru svoje redovne djelatnosti, sukladno odredbama Zakona o vatrogastvu (NN 125/19 i 144/22) te Pravilnika o programu i načinu temeljnog osposobljavanja dobrovoljnih vatrogasaca (NN 12/25).

 Na povećanje rashoda za zaposlene utjecale su i jednokratne isplate materijalnih prava zaposlenika, uključujući dvije otpremnine, jubilarnu nagradu te isplatu uskrsnice i regresa za 20 zaposlenika. Navedene isplate rezultirale su većim izvršenjem rashoda u odnosu na isto razdoblje prethodne godine
· Materijalni rashodi (skupina 32) povećani su za 49 % prvenstveno zbog intenziviranja ulaganja u infrastrukturu, opremu i poboljšanje uvjeta rada, kao i kvalitete izvođenja nastavnog procesa. Tijekom izvještajnog razdoblja realiziran je niz aktivnosti usmjerenih na unapređenje materijalnih i tehničkih uvjeta.
  Tijekom izvještajnog razdoblja izvedeni su radovi na ličenju uredskih prostora radi poboljšanja uvjeta rada i održavanja funkcionalnosti objekta. Provedena je zamjena krova požarne kuće te zamjena dotrajale stolarije, čime su unaprijeđeni sigurnost, funkcionalnost i energetska učinkovitost objekta. Također, izvršeno je izvanredno održavanje službenih vozila te servis i održavanje vatrogasne opreme nužne za nesmetano provođenje nastavnog procesa, kao i održavanje sustava grijanja.

      Na povećanje rashoda utjecalo je i podmirenje obveza za dvije najamnine za opremu i poslovni prostor koje, zbog administrativnog propusta, nisu bile plaćene u prethodnim godinama. Istodobno, naknade vanjskim suradnicima isplaćivane su redovitijom dinamikom u odnosu na prethodno razdoblje, što je također utjecalo na ostvarenje rashoda.

b) Rashodi za nabavu nefinancijske imovine (Razred 4) rashodi za nabavu nefinancijske imovine u promatranom razdoblju veći su u odnosu na isto razdoblje prethodne godine, što je rezultat započete provedbe planiranih kapitalnih ulaganja. Međutim, najveći dio izvršenja na ovoj skupini rashoda očekuje se u drugom polugodištu, kada je planirana nabava vatrogasne opreme, službenog vozila i računalne opreme te provedba ostalih planiranih kapitalnih ulaganja. Slijedom navedene dinamike realizacije, očekuje se značajnije povećanje izvršenja rashoda za nabavu nefinancijske imovine do kraja proračunske godine.
II. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA

1. OPIS AKTIVNOSTI

Aktivnost Administracija i upravljanje trenutno je jedina aktivnost putem koje se financiraju i provode sve redovne djelatnosti Državne vatrogasne škole.
 U okviru ove aktivnosti osigurana su sredstva za financiranje redovitog poslovanja Državne vatrogasne škole i obavljanje poslova iz njezine nadležnosti. Aktivnost je usmjerena na osiguravanje organizacijskih, administrativnih, materijalnih i kadrovskih preduvjeta za provedbu programa obrazovanja, osposobljavanja i stručnog usavršavanja vatrogasnog kadra.
Najveći dio izvršenih rashoda odnosio se na rashode za zaposlene, odnosno plaće, doprinose na plaće i ostala materijalna prava zaposlenika. Materijalni rashodi obuhvatili su troškove uredskog materijala i drugih materijalnih inputa, energenata, usluga telefona, pošte i interneta, održavanja građevinskih objekata i opreme, komunalnih usluga, računalnih, računovodstvenih i drugih stručnih usluga te ostale rashode potrebne za redovito poslovanje i funkcioniranje ustanove.

    U izvještajnom razdoblju ukupni rashodi (razredi 3 i 4) ostvareni su u iznosu od 808.726,97 eura, što predstavlja povećanje od 58 % u odnosu na isto razdoblje prethodne godine te 36,02 % godišnjeg plana za 2026. godinu.

   Strukturu ostvarenih rashoda najvećim dijelom čine rashodi za zaposlene, koji sudjeluju s 52 % u ukupnim rashodima aktivnosti. Materijalni rashodi i režijski troškovi čine 42 %, dok se preostalih 6 % odnosi na rashode za nabavu nefinancijske imovine.
   Niža razina izvršenja u odnosu na godišnji plan posljedica je planirane dinamike provedbe    aktivnosti i kapitalnih ulaganja, pri čemu se značajniji dio rashoda očekuje u drugom polugodištu, nakon završetka nastavnog procesa, kada će se provesti planirane investicije, nabava opreme i ostale aktivnosti predviđene Financijskim planom za 2026. godinu.

2. STANJE NOVČANIH SREDSTAVA NA RAČUNIMA
Novčana sredstva Državne vatrogasne škole vode se na jedinstvenom računu državnog proračuna.

Rekapitulacija sredstava po izvorima:
	Izvor
	Opis
	Stanje sredstava na početku 2026. godine
	Sredstva uprihođena u prvoj polovici 2026. godini
	Sredstva utrošena u prvoj polovici 2026. godini
	Stanje sredstava na dan 30.06. 2026. godine

	31


	Sredstva vlastitih prihoda
	139.449,55
	42.356,88
	17.690,50
	164.115,93

	43
	Sredstva ostalih prihoda za posebne namjene
	685.254,32
	21.023,54
	216.675,60
	489.602,26

	52
	Ostale pomoći
	0,11
	
	
	0,11

	
	UKUPNO:
	824.703,98
	63.380,42
	234.366,10
	653.718,30


2. OBRAZLOŽENJE OSTVARENOG PRIJENOSA SREDSTVA IZ PRETHODNE GODINE I PRINOSA SREDSTAVA U SLJEDEĆE RAZDOBLJE
   Neutrošeni prihod iz prethodne godine (preneseni višak – donos) iznosi 824.703,98 eura. Navedena sredstva korištena su za financiranje razlike između planiranih rashoda i ostvarenih prihoda u tekućoj godini, odnosno za osiguravanje redovitog izvršavanja proračunskih obveza i kontinuiranog poslovanja Škole. 
  Nakon pokrića rashoda tekućeg razdoblja, u sljedeće izvještajno razdoblje prenosi se višak sredstava (odnos) u iznosu od 653.718,30 eura. Preneseni višak predstavlja raspoloživa sredstva koja će biti korištena za financiranje aktivnosti u ostatku godine, u skladu s planom i potrebama poslovanja.

.
III. POSEBNI IZVJEŠTAJI U GODIŠNJEM IZVJEŠĆU O IZVRŠENJU FINANCIJSKOG PLANA DRŽAVNE VATROGASNE ŠKOLE ZA 1.-06. MJESECI 2026. GODINE

1. Izvještaj o zaduživanju na domaćem i stranom tržištu novca i kapitala

Državna vatrogasna škola se nije zaduživala na domaćem i/ili stranom tržištu novca i kapitala.
2. Izvještaj o korištenju sredstava fondova Europske unije

Državna vatrogasna škola nije koristila sredstva Europske unije.

3. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

	DRŽAVNA VATROGASNA ŠKOLA-51853

	STANJE NA 30.06.2026.

	OPIS
	

	Nenaplaćenih  potraživanja
	13.366,30

	Dospjelih obveza
	       45,00

	Potencijalnih obveza po osnovi sudskih sporova
	         0,00


4. Izvještaj o danim jamstvima i plaćanjima po protestiranim jamstvima (ako je proračunski i izvanproračunski korisnik dao jamstvo)

Državna vatrogasna škola nije dala nikakva jamstva i plaćanja po protestiranim jamstvima.
Ravnatelj:

                                                                                        Berislav Hengl, univ.spec.st.eur.

